《冬日游屿南登龟石赋诗贻同志》
宋代·陈亮

畴昔过兹乡，驻马望龟石。蹉跎两鬓华，始作登临客。

是时冬向深，气候未萧瑟。追随得良友，周览访奇迹。

浮云散轻阴，日霁见海色。千岩含暮景，湖影浸空碧。

郊原纷绮错，左右罗第宅。向来多贤豪，声誉何籍籍。

良辰作佳游，此地几登历。我来一感慨，俯仰视今昔。

落日松风生，迟回景将夕。

作者简介：陈亮（1143—1194）原名汝能，后改名陈亮，字同甫，号龙川，婺州永康（今属浙江）人。婺州以解头荐，因上《中兴五论》，奏入不报。孝宗淳熙五年，诣阙上书论国事。后曾两次被诬入狱。绍熙四年光宗策进士第一，状元。授签书建康府判官公事，未行而卒，谥号文毅。所作政论气势纵横，词作豪放，有《龙川文集》《龙川词》，宋史有传。